Павел Аляксандравіч Назаранка

**Павел Назаранка** (нар. , ) — беларускі футбаліст, абаронца таджыкскага клуба «Істыклол» з Душанбэ.

## Клубная кар’ера 
Выхаванец СДЮШАР мінскага «Дынама», з 2012 года гуляў за дубль мінчан. У сакавіку 2014 года быў аддадзены ў арэнду «Бярозе-2010», у яе складзе правёў увесь сезон 2014.

У пачатку 2015 года вярнуўся ў «Дынама» і рыхтаваўся да сезона разам з асноўнай камандай, але перад самым стартам чэмпіянату, у красавіку, быў аддадзены ў арэнду бабруйскай «Белшыне». 10 красавіка 2015 года дэбютаваў у Вышэйшай лізе, выйшаўшы на замену на 77-й хвіліне ў матчы першага тура супраць «Гомеля» (0:2). Усяго за бабруйскі клуб згуляў у 9 матчах, пераважна выходзячы на замену. 9 ліпеня ў сувязі з заканчэннем тэрміну арэнды вярнуўся ў «Дынама», а ў жніўні зноў апынуўся ў «Бярозе-2010».

У пачатку 2016 года «Бяроза-2010» спыніла існаванне, і Павел накіраваўся на прагляд у гродзенскі «Нёман», аднак не падышоў. Пазней далучыўся да брэсцкага «Дынама», з якім у сакавіку падпісаў кантракт. У складзе брэстчан замацаваўся ў якасці асноўнага правага абаронцы.

Па заканчэнні сезона 2016 вярнуўся ў Мінск. У першай палове сезона 2017 выступаў пераважна за дубль мінскага «Дынама», правёў таксама два матчы за асноўны склад. У ліпені 2017 года быў аддадзены ў арэнду ў «Гарадзею», дзе стаў асноўным правым абаронцам. Па заканчэнні сезона ў лістападзе 2017 года вярнуўся ў «Дынама», аднак у студзені 2018 года зноў стаў трэніравацца з «Гарадзеяй». У сезоне 2018 выступаў у стартавым складзе гарадзейскай каманды. Па заканчэнні сезона вярнуўся з арэнды ў «Дынама».

У лютым 2019 года стаў іграком «Слуцка», дзе таксама замацаваўся ў стартавым складзе. У снежні 2019 года па пагадненні бакоў пакінуў слуцкую каманду.

Са студзеня 2020 года знаходзіўся на праглядзе ў «Віцебску» і ў выніку падпісаў кантракт з клубам. Трывала гуляў у аснове віцебскай каманды. У снежні 2020 года па заканчэннні кантракта пакінуў «Віцебск».

У пачатку 2021 года трэніраваўся з «Мінскам» і брэсцкім «Дынама», а ў лютым падпісаў кантракт з казахстанскім «Акжайыкам». У ліпені 2021 года па пагадненні бакоў пакінуў «Акжайык» і далучыўся да карагандзінскага «Шахцёра». У чэрвені 2022 года быў выключаны з заяўкі «Шахцёра» і неўзабаве вярнуўся ў «Акжайык».

У студзені 2023 года стаў трэніравацца з талдыкарганскім «Жэтысу» і хутка афіцыйна папоўніў склад каманды. Па заканчэнні сезона ў лістападзе 2023 года пакінуў клуб.

У студзені 2024 года праходзіў прагляд у салігорскім «Шахцёры», а ў лютым стаў іграком «Гомеля». У ліпені 2024 года пакінуў гомельскі клуб і перайшоў у таджыкскі «Істыклол».

## Міжнародная кар’ера 
Выступаў за юнацкую і юніёрскую зборныя Беларусі.

25 студзеня 2014 года дэбютаваў у моладзевай зборнай Беларусі ў матчы супраць Казахстана на Кубку Садружнасці ў Санкт-Пецярбургу (4:1). Усяго за зборную правёў 9 матчаў — 7 матчаў у 2014 годзе і два ў 2016 годзе.

## Статыстыка выступленняў 
## Крыніцы 
## Спасылкі 
* 

Катэгорыя:Футбалісты Беларусі
Катэгорыя:Ігракі ФК Дынама Мінск
Катэгорыя:Ігракі ФК Бяроза-2010
Катэгорыя:Ігракі ФК Белшына
Катэгорыя:Ігракі ФК Дынама Брэст
Катэгорыя:Ігракі ФК Гарадзея
Катэгорыя:Ігракі ФК Слуцк
Катэгорыя:Ігракі ФК Віцебск
Катэгорыя:Ігракі ФК Акжайык Уральск
Катэгорыя:Ігракі ФК Шахцёр Караганда
Катэгорыя:Ігракі ФК Жэтысу Талдыкарган
Катэгорыя:Ігракі ФК Гомель
Катэгорыя:Ігракі ФК Істыклол Душанбэ